stanford-oval/wikipedia huggingface dataset:
Silsila (elokuva)
Musiikki

Elokuvan musiikin sävelsi säveltäjäkaksikko Shiv-Hari ja suurimman osan sanoituksista kirjoitti Javed Akhtar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Silsila Theme” (Part 1)  |  |  | 2.12 |  |  |  |  |  |
| 2. | ”Silsila Theme” (Part 2)  |  | Shivkumar Sharma | 3.40 |  |  |  |  |  |
| 3. | ”Silsila Theme” (Part 3)  |  | Hariprasad Chaurasia | 3.31 |  |  |  |  |  |
| 4. | ”Neela Aasman So Gaya” (Male)  | Javed Akhtar | Amitabh Bachchan | 4.34 |  |  |  |  |  |
| 5. | ”Dekha Ek Khwab” (with Dialogue)  | Javed Akhtar | Lata Mangeshkar, Kishore Kumar, Amitabh Bachchan | 5.55 |  |  |  |  |  |
| 6. | ”Yeh Kahan Aa Gaye Hum” (with Dialogue)  | Javed Akhtar | Lata Mangeshkar, Amitabh Bachchan | 7.39 |  |  |  |  |  |
| 7. | ”Ladki Hain Ya Shola” | Rajendra Krishan | Lata Mangeshkar, Kishore Kumar | 3.58 |  |  |  |  |  |
| 8. | ”Neela Aasman So Gaya” (Female)  | Javed Akhtar | Lata Mangeshkar | 5.28 |  |  |  |  |  |
| 9. | ”Dekha Ek Khwab” (Part 1)  | Javed Akhtar | Lata Mangeshkar, Kishore Kumar | 1.26 |  |  |  |  |  |
| 10. | ”Yeh Kahan Aa Gaye Hum” | Javed Akhtar | Lata Mangeshkar, Amitabh Bachchan | 7.54 |  |  |  |  |  |
| 11. | ”Rang Barse Bhige Chunarwali” | Harivansh Rai Bachchan | Amitabh Bachchan | 6.06 |  |  |  |  |  |
| 12. | ”Dekha Ek Khwab” (Part 2)  | Javed Akhtar | Lata Mangeshkar, Kishore Kumar | 5.20 |  |  |  |  |  |
| 13. | ”Sar Se Sarke” | Hasan Kamal | Lata Mangeshkar, Kishore Kumar | 5.41 |  |  |  |  |  |
| 14. | ”Jo Tum Todo Piya” | Mirabai | Lata Mangeshkar | 3.35 |  |  |  |  |  |
| 15. | ”Khud Se Jo Vada Kiya Tha” | Nida Fazli | Pamela Chopra | 4.06 |  |  |  |  |  |
| 16. | ”Bahan Jinah Di Pakdiye” |  | Ragi Harbans Singh | 2.23 |  |  |  |  |  |
|  |  |  |  | 73.38 |  |  |  |  |  |
Aiheesta muualla

Silsila Internet Movie Databasessa (englanniksi)
Silsila AllMoviessa. (englanniksi)
Savijärvi (Kuhmoinen, Myllykylä)

| Savijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°35′57″N, 25°16′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.056
Mittaustietoja
Pinnankorkeus:  87,8 m  
Pituus:  1,3 km  
Leveys:  280 m  
Rantaviiva:  3,185 km  
Pinta-ala:  23,696 ha  
Saaria:  ei saaria 
 fiSavijärvi 
Savijärvi on Pirkanmaalla Kuhmoisissa Myllykylän lähellä sijaitseva järvi.
Maantietoa

Järven pinta-ala on 24 hehtaaria, se on 1,3 kilometriä pitkä ja 300 metriä leveä. Järvellä ei ole kartan mukaan saaria ja sen rantaviivan pituus on 3,2 kilometriä. Järven lounais- ja länsirannoilla on peltoa, mutta myös järven pohjoisrannalla on hieman peltoa. Muutoin rannat ovat metsämaata. Rannoille on rakennettu yksi talo ja kahdeksan vapaa-ajan asuntoa. Niille tulee tiet pohjoisesta tai etelästä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 87,8 metriä mpy. Siihen laskee kaksi ojaa ja Säynätjoki, joka tuo vettä Säynätjärvestä ja Luhtaniskasta. Laskuoja lähtee järven kaakkoispäästä ja laskee kilometrin päässä Päijänteen Säynätlahteen. Laskuojan pudotus on 9,5 metriä.
Historiaa

Vuoden 1855–1856 Kalmbergin kartastossa järvi oli merkitty nimellä Savi järvi.
Vuoden 1966 peruskartassa järvellä oli vain muutama talo. Järven koillispuoleiset pellot olivat nykyistä laajempia ja myös järven etelärannalla oli peltoja. Vuoteen 1986 mennessä järvelle oli rakennettu muutama talo lisää ja osa järven etelärannan pelloista oli metsittynyt.
Khartum

| Khartum (الخرطوم al-Ḫarṭūm) Khartoum |
| --- | --- |

 Logo
 Khartum
 Koordinaatit: 15°38′N, 032°32′E 
Valtio:   Sudan
Väkiluku (2008):  1,4 miljoonaa
 – Metropolialue:  4,2 miljoonaa
Aikavyöhyke:  UTC+3
Infobox OKVirheellinen NIMI-arvo: 
Khartum (joskus muodossa Khartoum, arabiaksi الخرطوم al-Ḫarṭūm) on Sudanin pääkaupunki. Se sijaitsee kohdassa, jossa Valkoinen-Niili kohtaa Sinisen-Niilin. Kaupungin asukasluku on noin 1,4 miljoonaa, mutta yhdessä naapurikaupunkien miljoonan asukkaan al-Khartûm Bahrîn (Pohjoinen Khartum) ja 1,8 miljoonan Omdurmanin (Umm Durmân) kanssa se muodostaa yli neljän miljoonan asukkaan suurkaupunkialueen.
Khartumin kansainvälinen lentoasema, Sudanin suurin lentoasema, sijaitsee kaupungissa.
Khartum sijaitsee maan tiukan islamilaisessa osassa, joten siellä ei myydä alkoholia edes hotelleissa.
Maantiede ja ilmasto

Khartum sijaitsee Sinisen-Niilin ja Valkoisen-Niilin yhtymäkohdassa. Varsinaisesta Khartumista pääsee siltoja pitkin al-Khartûm Bahrîn (Pohjoinen Khartum) ja Omdurmanin puolelle eli metropolialueen muihin osiin.
Khartumin ilmasto on kuuma, keskimääräinen ylin lämpötila vaihtelee joulu-tammikuun 32 toukokuun 43 asteeseen. Toukokuusta lokakuuhun saadaan muutama millimetri sadetta, eniten elokuussa (noin 50 mm).
Historia > Varhainen historia

Arkeologisten löydösten perusteella nykyisen Khartumin alueella on ollut ihmisasutusta jo 7000 vuotta eaa. Varhaiset löydökset käsittävät esimerkiksi saviastioiden jäänteitä, sekä kivi- ja luutyökaluja. Villin durran viljely aloitettiin 5000 vuotta eaa. ja 3000 vuotta eaa. ilmasto kuiveni, alue aavikoitui ja monet paikalliset siirtyivät paimentolaisiksi. 2300 vuotta eaa. kaupasta Egyptin kanssa oli tullut kiinteä osa elinkeinoelämää. Egyptin valta ulottui uuden valtakunnan aikana Niilin viidennelle kataraktille. Valkoisen- ja Sinisen-Niilin yhtymäkohdan aluetta hallitsi egyptiläisten nimellä Irem tuntema kuningaskunta ja myöhemmin aluetta hallitsi Kuš. Rooman valtakunta valtasi Egyptin vuonna 30 eaa. Keisari Nero lähetti sotilaitaan tutkimaan Niilin ylävartta ja ilmeisesti roomalaiset saavuttivat alueen hieman nykyisen Khartumin pohjoispuolella. 500-luvulle mennessä alueella oli noussut valtaan nubialainen Alwan kuningaskunta, jonka hallitsijat omaksuivat kristinuskon piispa Longinuksen lähetystyön tuloksena. Heidän pääkaupunkinsa Soba sijaitsi parikymmentä kilometriä ylävirtaan Sinistä-Niiliä nykyisestä Khartumista 900-luvulla alueelle lähetetty egyptiläinen lähettiläs Ibn Salim al-Aswani kirjoitti Tutin saaresta ja mainitsi alueen maatalouden kukoistavan.
Historia > Muslimivalta

Islam saapui alueelle 700-luvun jälkeen ja Sobassa oli muslimien kaupunginosa. Alwan kuningaskunta oli hajonnut 1200-luvulle tultaessa ja sitä seurasivat muslimien johtamat päälliköt. Seuraavan vuosisadan aikana valtaan nousivat arabiheimot, jotka olivat alkaneet liikkua etelään Egyptin muslimivalloituksen jälkeen. Abdullabi-heimo valtasi Valkoisen- ja Sinisen-Niilin yhtymäkohdan Abdallah Jamman johdolla. He perustivat pääkaupunkinsa Gerriin hieman nykyisestä Khartumista pohjoiseen. Vuonna 1504 funjit perustivat Sennarin sulttaanikunnan jokien yhtymäkohdasta etelään ja kukistivat abdullabit. Seuraavien parin vuosisadan aikana alueella alkoi liikkua suufilaisia saarnaajia ja Tutin saaresta tuli islamin leviämisen keskus Itä-Afrikassa. Fakih Arbab al-Agayed perusti vuoden 1691 paikkeilla uskonnollisen koulun ja moskeijan nykyiseen Länsi-Khartumiin ja paikka houkutteli satoja opiskelijoita. Yksi opiskelijoista oli Shaykh Hamad, joka perusti myöhemmin oman koulunsa Omdurmanin paikalle ja kaupungin kasvaessa hänen koulunsa ympärille. Samaan tapaan muodostui muita kyliä, jotka kuuluvat nykyisin Khartumin suuralueeseen.
Sennarin sulttaanikunta ajautui kaaokseen 1800-luvun alussa ja poliittisen tyhjiön täytti Egyptin hallitsija Muhammad Ali. Tutin saaren pommittamisen jälkeen egyptiläiset joukot rantautuivat Khartumin alueella vuonna 1821 ja sotaretki koko alueen valtaamiseksi jatkui vuoteen 1823. Valloituksen jälkeen heräsi tarve perustaa alueelle hallinnollinen keskus. Vuonna 1826 Sudanin uusi kenraalikuvernööri Khuršid pašša perusti päämajansa ja moskeijan Khartumiin. Vuoteen 1840 mennessä paikka oli kasvanut yli 20 000:n asukkaan kaupungiksi. Hallinnon toimistoja ja linnoitettuja rakennuksia lukuun ottamatta suurin osa Khartumin rakennuksista oli rakennettu mudasta ja kaupunki kasvoi ilman kaupunkisuunnitelmaa. Kasvukaupungin maineen saanut Khartum tuli tunnetuksi orjakaupasta ja prostituutiosta, sekä paikkana jossa saattoi rikastua nopeasti, mutta toisaalta myös olemattomasta vesihuollostaan ja viemäröinnistään.
Ulkomaalaisten valtaan ja Khartumin siveettömyyteen tyytymätön Muhammad Ahmed bin Abdallah alkoi saarnata ja kerätä kannattajia julistautuen mahdiksi. Tilanne kärjistyi pian yhteenottoihin egyptiläisten sotilaiden kanssa ja vuonna 1883 Abdallahin kannattajat valtasivat al-Obeidin kaupunki. Samaan aikaan britit olivat vakiinnuttamassa asemaansa Egyptissä. Britit päättivät evakuoida alueen ja tämän järjestämiseksi majuri Charles George Gordon saapui Khartumiin tammikuussa 1884. Paikalla hän tajusi evakuointia tarvitsevan lähes 15 000 henkilöä ja heistä monet olivat eurooppalaisia. Mahdin joukot piirittivät Khartumin ja valtasivat Omdurmanin sen lähistöllä. Britit päättivät lopulta lähettää Gordonin avuksi armeijan ja tämän tajuttuaan mahdi päätti hyökätä Khartumia vastaan ja valtasi sen 25. tammikuuta 1885. Jokea pitkin saapuneet britit löysivät hylätyn kaupungin ja palasivat alavirtaan. Mahdi kuoli ja hänen seuraajansa rakennutti uuden Mahdiyyan pääkaupungin Omdurmaniin. Britit palasivat lopulta Sudaniin ja kukistivat mahdistit Omdurmanin taistelussa 2. syyskuuta 1898.
Historia > Siirtomaakausi

Britit muodostivat Sudaniin yhteishallinnon Egyptin kanssa ja he alkoivat jälleenrakentaa raunioitunutta Khartumia. Kaupunki yhdistettiin rautatiellä Port Sudaniin etelässä ja rakennuttivat uusia rakennuksia. Vuonna 1900 kaupungissa oli noin 8 000 asukasta. Kahakat mahdistien kanssa muualla Sudanissa jatkuivat aina vuoteen 1913 saakka ja Khartumista muodostui näin tärkeä sotilastukikohta. Kaupunki jakautui eurooppalaiseen osaan ja paikallisten asuttamiin hökkelikyliin siitä etelään. Sudanilaiset sotilaat kapinoivat Khartumissa marraskuussa 1924, mutta kapina kukistettiin 15 sudanilaisen ja 14 britin kuollessa taisteluissa. Britit alkoivat kapinan jälkeen kehittää Sudania erikseen Egyptistä. Toisen maailmansodan jälkeen britit alkoivat purkaa siirtomaavaltakuntaansa ja Sudan itsenäistyi vuonna 1954. Samana vuonna kaupungissa oli noin 100 000 asukasta ja naapurikaupunki Omdurmanissa 140 000.
Historia > Nykyaika

Khartum laajeni kauas yli vanhojen rajojensa 1950- ja 1960-luvuilla. Vanhoja rakennuksia purettiin ja niiden tilalle rakennettiin yläluokan asuinalueita. Khartumin yliopisto perustettiin vuonna 1956. Pohjois-Khartumista muodostui maan teollisuuden keskus ja se kasvoi suhteellisesti nopeammin, kuin Omdurman tai Khartum. Koko Khartumin elintaso oli huomattavasti korkeampi kuin Sudanin maaseudun, mikä johti luonnollisesti maaseudulta kaupunkiin suuntautuvan muuttoliikkeeseen. 1900-luvun loppupuolella kaupunkiin on muuttanut myös suuria joukkoja pakolaisia, esimerkiksi Etiopiasta ja Eritreasta. Kaupunkiin on vaikuttanut myös Sudanin oma sisäinen epävakaus. 20. elokuuta 1998 Yhdysvaltojen risteilyohjukset tuhosivat al-Shifan lääketehtaan. Yhdysvaltain viranomaiset olivat uskoneet tehtaan valmistavan kemiallisia aseita Osama bin Ladenin Al-Qaida-ryhmälle. Vuonna 2008 darfurilainen kapinallisryhmä Justice and Equality Movement eli Jem teki hyökkäyksen kaupunkia vastaan. Kaskushallinnon joukot löivät kuitenkin lopulta hyökkääjät takaisin.
Kuvagalleria

Liikennettä Khartumissa vuonna 2003.
Sudanin kansallismuseo.
Khartumin yliopiston portti.
Presidentin palatsi.
Rakennustöitä kaupungissa.
Khartum ja Niili.
Soban yliopistollinen sairaala.
Khartumin kansainvälinen lentoasema ja Africa katu.
Aiheesta muualla

Kuvia tai muita tiedostoja aiheesta Khartum Wikimedia Commonsissa
Kartta Khartumin sijainnista, jossa myös Omdurman ja Bahri.
Näkymä Khartumiin vuonna 1936.
Skinny Rover

| Skinny Rover (in D-Major) Kyyria |
| --- | --- | --- |

Singlen tiedot
 Albumilta: Blessed Ravings
 Julkaistu: 9. maaliskuuta 1995
 Tuottaja(t): Kyyria & Timo Löyvä
 Tyylilaji: heavy metal
 Kesto: 07.38
 Levy-yhtiö: Zen Garden
Kyyrian muut singlet
| Only Eyes Behind 1994 | Skinny Rover (in D-Major) 1995 | Mind the Light 1996 |
Skinny Rover (in D-Major) on Kyyria-yhtyeen single vuodelta 1995. Kappale Skinny Rover (in D-Major) on täysin uudelleen sovitettu versio kappaleesta Skinny Rover. Kappale One Day on laajennettu versio kappaleesta In the Night, joka löytyy piiloraitana yhtyeen ensimmäiseltä täyspitkältä levyltä.
Levyn tuotti Kyyria ja Timo Löyvä, joka on muun muassa soittanut kitaraa Kolmas Nainen-yhtyeessä. Kannen kuva on, kuten yhtyeen aikaisemman singlen, Pekka Beloffin tuottama.
Uudelleenjulkaisut

Kappale Skinny Rover (in D-Major) julkaistiin uudelleen yhtyeen viimeisellä julkaisulla. Yhtyeen viimeiseksi jäänyt julkaisu -- Blessed Ravings Remastered vuonna 1998 -- sisälsi yhtyeen koko ensimmäisen täyspitkän levyn Blessed Ravings kokonaisuudessaan. Levylle oli lisätty yhtyeen singlekappaleita, jättäen julkaisematta ainoastaan tällä singlellä julkaistu kappale One Day.
Kappaleet

Skinny Rover (in D-major) – 3.52 (säv. Kallio, Tanner, san. Kallio, Tanner, sov. Kyyria)
One Day – 3.52 (säv. Kyyria, san. Tanner, sov. Kyyria)
Kokoonpano

Gas Lipstick – rummut
Dick Domestic Blues MF – koskettimet
Nico Etelämäki – basso
Mig Masta Tanner – kitara
Ville Tuomi – laulu
Aiheesta muualla

Singlen arvostelu (Arkistoitu – Internet Archive) (englanniksi)
Kidushai

| Kidushai |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Lahko::  Kaulushaikalat Hexanchiformes
Heimo::  Kidushait Hexanchidae
Suku::  Hexanchus
Laji::  griseus
Kaksiosainen nimi
 Hexanchus griseus  (Bonnaterre, 1788) 
 Levinneisyyskartta vuodelta 2007
Infobox OKNimi-testi OKIUCN-testi OK: 
Kidushai (Hexanchus griseus) on kidushailaji.   Sen solakassa ruumiissa on vain yksi selkäevä, ja sillä on kuusi kidusrakoparia. Huolimatta paikallaan pysyvyydestään ja hidasliikkeisyydestään kidushai on hyvin voimakas.
Ulkonäkö

Kidushai on isokokoinen hai, jolla on leveä littana pää ja yksi selkäevä hyvin alhaalla sen pyrstöä. Sillä on kuusi kidusrakoparia. Se on yleensä 4.5-4.8 metriä pitkä.
Kidushain väri on harmaa tai ruskehtava. Hai on vaaleampi altapäin.
Elinympäristö ja levinneisyys

Kidushai voi vaellella jopa 2500 metrin syvyyksissä. Laji viihtyy vedenalaisilla jyrkänteillä, vuorijonoilla ja harjanteilla. Nuoret yksilöt pysyvät lähempänä rantaa kuin täysikasvuiset.
Kidushai oleskelee meren pohjassa päivisin, ja nousee pinnemmalle öisin metsästämään.
Elintavat ja käyttäytyminen

Kidushaita on nähty liikkuvan yksin sekä ryhmissä. Lajin nuoret pysyvät rannikkojen lähellä ennenkuin kasvavat isokokoisemmiksi. 
Kidushaista ei olla raportoitu ihmisiin kohdistuneita hyökkäyksiä tapauksissa, missä haita ei olla häiriköity.
Ruokavalio

Kidushai syö monenlaisia eri eliöitä, ja on tottunut laajasti eri lajien metsästykseen. Se etsii ruokaa eniten syvistä ja keskisyvistä vesistöistä täysikasvuisena. Metsästysalueillaan kidushailla ei ole yleisesti paljoa kilpailijoita, mutta suurin osa kidushain kilpailijoista on muita hailajeja.
Kidushait syövät eri kokoisina erilaista saalista. Hyvin pienet yksilöt syövät eniten äyriäisiä, mutta myöskin pienempiä rustokaloja. Isommille kidushaille tulee tärkeäksi isommat kalat, mutta varsinkin merinisäkkäät eli valaslajit.
Kidushait syövät joskus myöskin muita haita.
Lisääntyminen

Kidushain poikueessa voi olla jopa 50-100 poikasta.


Kidushai Meksikonlahdella
Kizljarin–Pervomaiskojen panttivankikriisi

Kizljarin-Pervomaiskojen panttivankikriisi oli ensimmäisen Tšetšenian sodan aikainen panttivankikriisi tammikuussa 1996. Salman Radujevin johtamat tšetšeenitaistelijat olivat ensin hyökänneet lentotukikohtaan Kizljarissa Dagestanissa ja ottaneet sitten kaupungin asukkaita panttivangeikseen. Lopulta tehdyn sopimuksen mukaan he saattoivat palata Tšetšeniaan osa panttivangeista ihmiskilpinään. Lähellä Pervomaiskojen pientä kylää puhkesi kuitenkin jälleen uusia taisteluja, jotka kestivät päivien ajan. Tšetšeenien onnistui lopulta paeta Tšetšenian puolelle.
Hyökkäys

Tapahtumapaikat
Salman Radujev johtamat joukot olivat taistelleet venäläisiä vastaan Gudermesissä joulukuussa 1995. Kaksi viikkoa kestäneiden taistelujen jälkeen Radujevin joukkojen annettiin lopulta vetäytyä kaupungista. Tammikuussa seurasi Radujevin joukkojen hyökkäys Dagestanin puolelle. Hyökkäys selitettiin sittemmin Radujevin kostona Gudermesissä kuolleesta veljestään. Radujev on saattanut suunnitella hyökkäyksensä myös Džohar Dudajevun kanssa. Radujev oli naimisissa Dudajevin sisaruksen tyttären kanssa. Dudajev halusi puolestaan kasvattaa mainettaan voitolla, jotta hän ei jäisi kokonaan Šamil Basajevin ja Aslan Mashadovin varjoon. Dudajev antoi myöhemmin ristiriitaisia vastauksia osallisuudestaan hyökkäyksen suunnitteluun.
9. tammikuuta 1996 Radujev johti joukkonsa hyökkäykseen lentotukikohdalle lähellä Kizljaria Dagestanissa. Radujevin 200 miestä tuhosivat tukikohdan kaksi helikopteria. Suurin osa tukikohdan koneista sattui olemaan hyökkääjien saapuessa taistelulennoilla. Venäläiset joukot vastasivat hyökkääjien saapumiseen epätyypilliseen tapaan varsin nopeasti. Radujev päätti soveltaa taktiikkaa, jota Šamil Basajev oli käyttänyt onnistuneesti Budjonnovskissa edellisenä vuonna.
Radujev johti joukkonsa itse Kizljarin kaupunkiin, jossa he ottivat yli 1 000–2 000 panttivankia ja linnoittautuivat kaupungin sairaalaan. Hyökkäyksessä oli nyt kuollut 27 dagestanilaista, 2 venäläissotilasta ja venäläisten mukaan myös 17 tšetšeenitaistelijaa. Venäläiselle televisiokanavalle Basajev uhkaili voivansa muuttaa kaupungin "helvetiksi ja tuhkaksi". Tilanne kiristi myös erityisesti tšetšeenien ja dagestanilaisten välejä. Kaikki Venäjän Kaukasian tasavaltojen presidentit Ingušian presidenttiä lukuun ottamatta tuomitsivat tšetšeenien toiminnan seuraavana päivänä.
Lopulta viranomaisten kanssa tehtiin sopimus, jonka nojalla tšetšeenit vapauttivat suurimman osan panttivangeistaan. He pitivät kuitenkin 150–160 panttivankia ihmiskilpinään. Vielä samana päivänä 9. tammikuuta he lähtivät takaisin kohti Tšetšeniaa. Seuraavana päivänä 10. tammikuuta lähellä rajaa venäläinen taisteluhelikopteri avasi tulen tšetšeenien saattuetta vastaan. Tšetšeenit vastasivat valtaamalla viereisen Pervomaiskojen  kylän. Osa paikallisista otettiin myös panttivangeiksi. Seuraavan muutaman päivän ajan venäläiset joukot yrittivät turhaan vallata kylää hyökkäyksin. 15. tammikuuta aloitettiin laajamittainen hyökkäys, jota tuettiin nyt tykistöllä ja taisteluhelikoptereilla. Operaatiota johti kenraali Mihail Barsukov. Venäläiset sanoivat väärin panttivankien olevan jo surmattu. Todellisuudessa 13–18 heistä kuoli tulituksessa. Radujevin joukot puolustautuivat kolme päivää, kunnes ne murtautuivat ulos venäläisten linjojen läpi. Murtautumisyritystä helpotti muiden tšetšeeniryhmien tekemä harhautushyökkäys.
Seuraukset

Taisteluissa Pervomaiskojessa oli kuollut noin 26 venäläissotilasta. Myös tšetšeenien tappiot lienevät olleet raskaat. He menettivät kaatuneina ja haavoittuneina hyökkäyksensä aikana ehkä jopa puolet siihen osallistuneista. Vapautettujen panttivankien määrästä annettiin julkisuuteen ristiriitaista tietoa. Boris Jeltsinin mukaan vapautettuja oli 82. Koko hyökkäys osoitti tšetšeenien  voivan ottaa edelleen voittoja yllätyksellisten hyökkäyksien aikana. Toisaalta se osoitti myös tšetšeenien armeijan hajoamista pienemmiksi yksittäisten päällikköjen johtamiin ryhmiin.
Taistelujen aikana Turkissa asuneet tšetšeenit olivat vallanneet Trabzonista Sotšiin liikennöineen lautan ja vaativat Pervomaiskojen piirityksen päättämistä. Turkkilaisten turvallisuusjoukkojen onnistui kuitenkin rauhoittaa tilanne.
Slaavilainen marssi

Slaavilainen marssi (Op. 31) on Pjotr Tšaikovskin vuonna 1876 säveltämä orkesteriteos
Tšaikovski sävelsi slaavilaisen marssin vuonna 1876. Hän sävelsi teoksen hyväntekeväisyyskonserttiin, joka pidettiin serbialaisten rinnalla turkkilaisia vastaan taistelleille haavoittuneille venäläisille. Se on isänmaallinen teos, joka perustuu serbialaisiin ja venäläisiin kansansävelmiin.
Teos sisältää lyhyestä pituudestaan huolimatta useita selkeästi erilaisia tunnelmia, jossa kirkkaat, juhlavat kohtaukset ovat ristiriidassa pahaenteisten tunnelmien kanssa. Aluksi jouset esittelevät marssimaisen pääteeman, joka on johdettu slaavilaisesta valituslaulusta. Tšaikovski yhdistelee teoksessa myös muita kansallissävelmiä, jotka yhtyvät Venäjän keisarikunnan kansallishymniin. Teoksen edetessä orkesterin eri osiot soittavat samanaikaisesti omia melodiaan. Kun marssi etenee alun valittavasta marssisävelmästä kohti lopun voitonlaulua, musiikin voimakkuus kasvaa ja pääteema muuttuu vähitellen puupuhaltimista ja jousista vaski- ja lyömäsoittimiin.
Slaavilainen liitto

Slaavilaisen liiton tunnus.
Slaavilainen liitto (ven. Славя́нский сою́з, Slavjanski sojuz; lyh. СС, SS) on Venäjällä toimiva kansallissosialistinen puolue. Vuonna 1999 perustettua puoluetta johtaa Dmitri Nikolajevitš Djomuškin. Puolueen kotisivulla on holokaustin kiistävää ja Adolf Hitleriin liittyvää aineistoa.
Puolueella on joidenkin tietojen mukaan 70 000 kannattajaa, jolloin se olisi maan suurin äärikansallismielinen ryhmittymä. Moskovan kaupunki kielsi puolueen vuonna 2010.
Skidisti nollegee

| Skidisti nollegee Mac Bueno & DJ Tatc |
| --- | --- | --- |

EP-levyn tiedot
 Julkaistu: 2004
 Formaatti: CD
 Tuottaja(t): DJ Tatc
 Tyylilaji: rap
 Levy-yhtiö: omakustanne
Mac Buenon & DJ Tatcin muut julkaisut
|   | Skidisti nollegee 2004 | Nollegee 2008 |
Skidisti nollegee on rap-duo Mac Buenon & DJ Tatcin vuonna 2004 julkaisema EP.
Kappaleet

Intro
Tuplaveetyyli
Stressiä pukkaa
Papa Gorilla skit
Räppää tai kuole
Nollege
Keskiluokka

Globaalia tulonjakoa esittävä kuvaaja, jossa keskiluokka on määritelty varallisuuden kautta.
Keskiluokka tarkoittaa sosiologiassa ihmisjoukkoa, joka sijoittuu keskelle yhteiskunnan sosiaalista hierarkiaa. Se siis koostuu sellaisista yhteiskunnan jäsenistä, joiden ei voida katsoa kuuluvan varakkaaseen yläluokkaan mutta jotka toisaalta eivät myöskään kuulu vähävaraiseen alaluokkaan. Keskiluokan tarkka määrittely ei kuitenkaan ole kiistatonta, ja käsitettä voidaan lähestyä esimerkiksi tulotason, ammattiaseman, koulutustason tai kulttuuristen piirteiden kautta.